এসপেরান্তো
এসপেরান্তো (এসপেরান্তো: Esperanto, টেমপ্লেট:IPA-eo, শুনুন) একটি নির্মিত আন্তর্জাতিক সহায়ক ভাষা। এই ভাষাতে সারা বিশ্বে প্রায় ২০ লক্ষ লোক কথা বলেন, ফলে এটিই বিশ্বের সবচেয়ে বেশি কথিত নির্মিত ভাষা। এসপেরান্তো শব্দটির বাংলা অর্থ "আশাবাদী"। পোল্যান্ডের চক্ষুচিকিৎসক লুডভিক জামেনহোফ এসপেরান্তোর বর্ণনা দিয়ে প্রথম বইটি রচনা করেন, যার শিরোনাম ছিল Unua Libro; বইটি ১৮৮৭ সালের ১৪ই জুলাই পোল্যান্ডের ওয়ারস' শহরে প্রথম প্রকাশিত হয়। এসপেরান্তো নামটি জামেনহোফের ছদ্মনাম Doktoro Esperanto থেকে এসেছে; তিনি এই নামেই Unua Libro রচনা করেন।